alexandrainst/scandi-wiki huggingface dataset:
Clemenskirken i Oslo

Clemenskirken eller Klemetskirka var en av sognekirkene i det gamle Oslo. Den lå mellom Clemensallmenningen og Østre strede, sør for bispeborgen og Halvardskirken. Det var en steinkirke med hjørnetårn, og den var en av de meget få kirkene vi kjenner med toskipet grunnplan. Langs midtaksen av koret sto det tre kraftige takbærende pillarer. Kirken står i dag som en ruin og har vernestatus fredet.

Historie 
Steinkirken er fra rundt 1100, men det har trolig vært to eller tre trekirker på samme sted tidligere. Den eldste kan være fra rundt år 1000. Den tidligste trekirken kan ha vært grunnlagt av Olav Haraldsson eller Olav Tryggvason. Den yngste trekirken fikk trolig Harald Hardråde bygget.

Under og omkring kirken har man funnet rester av det som er en av landets eldste kirkegårder. De eldste av gravene er datert radiologisk til 980–1030, og er noen av de eldste kristne begravelser som er funnet i Norge. Dette tyder på at det må ha vært et godt etablert kristent samfunn innerst i Oslofjorden allerede før år 1000. Det er også rundt dette gravfeltet at den første urbane bosetningen i Oslo begynte å ta form.

Steinkirken gikk ut av bruk etter reformasjonen, og en regner med at den ganske raskt ble lagt i ruiner. Ruinene ble gravd ut i 1921 og deretter i 1971. Ruinene lå i mange år skjult av Loengbrua, men denne ble revet etter åpningen av Ekebergtunnelen i 1995. 
Ruinen ble blottlagt og undersøkt ved utgravninger av Gerhard Fischer i 1921. Deretter lå den i mange år upåaktet under Loengbrua. I 1970–71 fikk arkeologen Ole Egil Eide anledning til å grave videre i grunnen under kirken, og fant spor etter begravelser eldre enn steinkirken, 81 i alt. Hans tolkning var at det har stått minst to kirker, formodentlig stavkirker, på stedet der steinkirken  ble bygd omkring 1100.

Ruinen av Clemenskirken er nå frilagt og inngår som del av Middelalderparken i Gamlebyen. Den ligger ved Saxegaardsgata og Erik Schias plass.

Om navnet 
Kirken var vigslet st. Clemens, som led martyrdøden da han ble druknet med et anker bundet om halsen. Han var derfor skytshelgen for bl.a. sjøfolk. Kanskje har valget av skytshelgen for kirken sammenheng med den tidligste bydannelsen i Oslo; det kan ha vært viktig å anlegge en kirke for sjøfart og handel på stedet. I Diplomatarium Norvegicum (DN) er kirka nevnt i dativform som Cleme(t)z kirkiu eller Kleme(t/d)z kirkiu. Det er godt mulig at helgennavnet har vært uttalt med tostavelses tonelag og dobbel m, jf. den nåtidige uttalen av stedsnavnet Klemetsrud (stedet ligger sør i Oslo).

Referanser

Eksterne lenker 
 
 Clemenskirken - kirkeruin i Oslo, hos Store norske leksikon

Middelalderbyen Oslo
Gamlebyen (Oslo)
Etableringer på 1000-tallet
Middelalderen i Norge
Tidligere kirker i Oslo
Kulturminner i bydel Gamle Oslo
Kirkeruiner i Norge
Jonas Rygg

Jonas Framnes Rygg (født 25. november 1987 i Oslo) er en norsk fotballtrener og tidligere fotballspiller som er hovedtrener for .

Rygg har også tidligere representert Lyn i tillegg til Ready, Stabæk Fotball, Manglerud Star Toppfotball og Strømmen IF og han har vært assistenttrener til seniorlaget til Ready (4. divisjon).

I 2012 kom Rygg tilbake til Lyn etter tre sesonger i Strømmen IF. Jonas Rygg var Lyns kaptein før han ble spillende assistentrener i 2014. I juni 2014 overtok han stillingen som hovedtrener for klubben. Med seg som assistenttrenere hadde han Egil Olsen og Viggo Strømme.

Karrierestatistikk

Referanser

Eksterne lenker 
 

Norske fotballspillere
Norske fotballtrenere
Fotballspillere for Lyn Fotball
Fotballspillere for Stabæk Fotball
Fotballspillere for Manglerud Star Toppfotball
Fotballspillere for Strømmen IF
Kristján Finnbogason

Kristján Finnbogason (født 8. mai  1971) er en islandsk fotballmålvakt. Han har tidligere spilt for Grótta, K.F.C. Lommel S.K. og ÍA. Nå spiller han for Knattspyrnufélag Reykjavíkur. Han har vært førstemålvakt syv år på rad fra 1997. Han har også spilt 20 kamper på Islands fotballandslag.

Referanser

Eksterne lenker 
 

Kristjan Finnbogason
Fotballspillere for KR Reykjavík
Fotballspillere for ÍA Akranes
Fotballspillere for Ayr United FC
Fotballspillere for KFC Lommel SK
Fotballspillere for Íþróttafélagið Grótta
Fødsler i 1971
Tungekrøller

En tungekrøller er ord eller en eller flere setninger som er vanskelig å uttale helt riktig. Noen er reelle ord, som det norske «høyesterettsjustitiarius», mens andre er laget for å være vanskelig å uttale. Tungekrøllere er ofte basert på å ha flere minimale fonempar i setningen (f.eks kjell [ç], s [s] og skj [), eller å ha plosive konsonanter i starten og slutten av hvert ord.

Eksempler på tungekrøllere

Norsk 

Henrik Ibsens ripsbærbusker og andre russiske buskvekster
Ibsens ripsbærbusker og andre buskvekster, samt en djerv dvergbjerk
Prestens ripsbusker og andre buskvekster (alternativ til den ovenfor)
Stekt torsk, kokt torsk (sies mange ganger etter hverandre)
Takpapp, veggpapp, gulvpapp, tapet (sies mange ganger etter hverandre)
Når jeg skal bygge meg hus, så skal jeg ha gulvpapp, veggpapp og takpapp
Våt, blå, glatt gateplakat (sies så fort som mulig)
Djerv dvergbjørk berghyll. (Trøndersk)
Brødrene Bøe, Bøe brødrene (mange ganger)
Trikkeperong, tippekupong
Moskusokse (mange ganger)
Pappa pakker pappesker på postkontoret
En fiskermann Fritz, fisker fisk

Svensk 

 Flyg fula fluga flyg, och den fula flugan flög
 Packa pappas kappsäck
 Sex laxar i en laxask
 Sju sjösjuka sjömän på det sjunkande skeppet Shanghai
 Sjutusen sjuhundra och sjuttiosju sjuksköterskor

Dansk 

 Rødgrød med fløde på

 Jeg plukker frugt med en brugt frugt plukker.

 Fire flade flødeboller på et fladt flødebollefad.

Engelsk 

 Betty Botter bought a bit of butter

 Sally sells sea shells at the sea shell store, the sea shells she sells are sea shells for sure
Unique New York, New York Unique
A proper cup of coffee in a proper cup of coffee cup

 – How much wood would a woodchuck chop, if a woodchuck could chop wood?
– As much wood as a woodchuck could, if a woodchuck could chop wood.

 How much wood would a woodpecker peck if a woodpecker could peck wood?

Se også 
 Strč prst skrz krk

Referanser 

Ordleker
Humor
Muntlig kommunikasjon
Zarja

Zarja (russisk: Заря́ – «morgengry») var den første modulen av Den internasjonale romstasjonen (ISS) som ble skutt opp. Modulen sørget for elektrisk kraft, lagerplass, fremdrift og styring av ISS i den tidlige fasen. Etterhvert som andre moduler med mere spesialisert funksjonalitet blir konstruert og montert, vil Zarjas rolle primært bli lagerplass, både inne i den trykksatte delen og på de utvendige monterte drivstoffstankene. Zarja er en «avlegger» av det russiske TKS-romfartøyet designet for Saljut-programmet. 

Modulen ble skutt opp med en russisk Proton-rakett fra Bajkonur kosmodrom, Kasakhstan den 20. november 1998.

Konstruksjon 
Modulen er eid og betalt av USA, og ble bygd fra desember 1994 til januar 1998 i Russland, av «Khrunichev State Research and Production Space Center» (KhSC) i Moskva.

Spesifikasjoner 

Se NASA – THE ZARYA CONTROL MODULE (pdf-fil)  for ytterligere spesifikasjoner.

Zarja har tre porter for tilkobling, en i hver ende og en på side. Modulen Zvezda er koblet til den bakerste, Pressurized Mating Adapter er koblet til den fremre, og forbinder modulen til Unity-modulen. Side-porten er brukt for å koble til enten en russisk Sojuz- eller Progress-romskip. Docking Cargo Module skal kobles til denne porten permanent.

Zarja har to solcelle-vinger, med målene 10.67 x 3.35 m hver, samt seks nikkel-kadmium batterier som kan sørge for ca. 3 kW med effekt. Zarja har 16 utvendig drivstoffstanker, 24 store rakett-dyser, 12 små rakett-dyser og 2 store motorer for større bane-endringer.

Oppskyting og drift 
Modulen ble skutt opp med en russisk Proton-rakett fra Bajkonur kosmodrom, Kasakhstan den 20. november 1998. Zarja gikk i en 400 km høy bane, med en designet levetid på 15 år. Etter at Zarja var i bane, ble romfergen Endeavour skutt på romferden STS-88 for å koble til modulen Unity.

Selv om modulen var designet for å operere automatisk i 6 til 6 måneder, ble Zarja nødt til å operere automatisk for nesten to år på grunn av forsinkelser på den russiske Zvezda-modulen. Tilslutt, 12. juli 2000, ble Zvezda skutt opp og koblet seg til 26. juli.

Zarja hadde innledningsvis problemer med batteriladende kretser, men dette problemet ble løst. Det vil etterhvert være nødvendig å monterte ekstra skjold mot mikro-meteoritter, da det ble gjort et unntak fra reglene for ISS når Zarja ble skutt opp.

Se også 
Den internasjonale romstasjonen
Liste over byggingen av ISS

Eksterne lenker 
 Khrunichev State Research and Production Space Center - Zarya Module
 NASA – ISS Assembly Mission 1 A/R
 NASA – Zarya Module

NASA
Sovjetisk og russisk romfart
ISS
Brekkåsen stadion

Norgeshus Arena ( Brekkåsen stadion ) er et idrettsanlegg på Gimse i Melhus kommune. Anlegget består av en 11-er kunstgressbane i full størrelse og en 9-er kunstgressbane.

Anlegget eies av Gimse Idrettslag og er nærmeste nabo til Brekkåsen skole. Brekkåsen Idrettsbarnehage ligger inne i anlegget og sammen med de to kunstgressbanene utgjør dette et tidsriktig nærmiljøanlegg.

Historie
Anlegget ble åpnet i 1984 som en grusbane i full størrelse. Dette ble idrettslagets første egne hjemmebane, etter at klubben siden oppstarten blant annet hadde spilt sine hjemmekamper på Leikmoen på Gåsbakken. I 1990 ble anlegget ytterligere utvidet med en gressbane i full størrelse. Samtidig ble grusbanen vendt 90 grader for å få plass til utvidelse av parkering og femmerbane. Det neste som ble utført på anlegget var byggingen av klubbhuset i 2002.

Etter stor utbygging av boligfelt og barneskole tett inntil anlegget på i 2000-årene, ble det behov for å oppjustere anlegget etter nye krav som denne befolkningsveksten stilte. Etter flere års planlegging ble Gimse Kunstgress åpnet til høstsesongen 2010 og ble Melhus kommunes første kunstgressbane i full størrelse. Dette ble starten på en etterlengtende satsing på idrettsanlegg innad i kommunen.

Brekkåsen Idrettsbarnehage åpnet høsten 2012 som den første av sitt slag nord for Dovre. Barnehagen er bygd på idrettslagets eiendom, og sammen med 9-er-banen (åpnet høsten 2013) er dette med på å komplettere anlegget.

I tilknytning til 9-er-banen er det bygd 60 meter løpebane i tartan med tilhørende lengdegrop.

I 2016 begynte klubben jobben med å etablere et nytt klubbhus, da det eksisterende klubbhuset ikke dekket behovene for aktiviteten på Gimse. Arbeidet med bygging av nytt klubbhus startet opp høsten 2021 og i juni 2022 ble det nye klubbhuset åpnet.

Galleri

Eksterne lenker

 Gimse IL – Klubbens hjemmeside
 Gimse Kunstgress – Banens nettside hos fotballkretsen
 Gimse Kunstgress – Andelskjøp av kunstgressbanen

Fotballstadioner i Norge
Idrettsanlegg i Trøndelag
Byggverk i Melhus
Sport i Melhus
Eidsvoll okkupasjonsmuseum

Eidsvoll okkupasjonsmuseum ligger på området til Eidsvoll bygdetun på Hammerstad i Eidsvoll kommune, men er en egen avdeling.

Museet er etablert på dugnad av medlemmene i Eidsvoll Forsvarsforening, og mange av dem hadde vært aktive deltakere i motstandskampen. Museet skal formidle hvordan okkupasjonen og motstandskampen under den andre verdenskrigen artet seg for sivilbefolkning og samfunnet på Eidsvoll. Eidsvoll okkupasjonsmuseum ble gitt som gave til Eidsvoll kommune i samband med 50-års-jubileet for frigjøringen som ble feiret i 1995.

I tilknytning til museet er Eidsvoll bygdetun. Sammen med Feiring jernverk utgjør disse tre Eidsvoll museum.

Eksterne lenker
 Eidsvoll Museum hos Kulturnett, ingen egen side om okkupasjonsmuseet
 Eidsvoll okkupasjonsmuseum hos Museumsnett, kan være uvirksom
 Eidsvoll bygdetun

Militærmuseer
Museer i Viken
Eidsvolls historie
Tore Nedrebø

Tore Nedrebø (født 25. august 1957 på Voss) er en norsk diplomat og tidligere ambassadør.

Liv og virke 
Nedrebø  er cand.polit. med hovedfag i sammenliknende politikk fra Universitetet i Bergen (1986) med historie grunnfag og russisk mellomfag. Hans hovedoppgaven hadde tittelen Whence Europe?. The Political Culture of European Unification. I 2010 disputerte han for dr.philos.-graden ved Universitetet i Bergen med avhandlingen Past and Present Sources of European Union. A Comparative, Historical-Institutionalist Analysis.

Nedrebø startet sin diplomatiske karriere i 1986 og tjenestegjorde ved ambassadene i Praha (1988–1990) og Bonn (1990–1994). Deretter ledet han Vest-Europa-kontoret i Utenriksdepartementets politiske avdeling (1994–1997). Fra 1999 arbeidet han i UDs planleggingsavdeling og deretter i administrativ avdeling. Fra 2001 var han  avdelingsdirektør for UDs europapolitisk seksjon.

I 2005 ble han Norges ambassadør i Abuja, Nigeria. med sideakkreditering til Ghana, Benin, Togo og den vestafrikanske samarbeidsorganisasjonen ECOWAS. I 2013 ble han tilsatt i en nyopprettet stilling som forskningsdirektør i UD. I 2015 ble han utnevnt til ambassadør i Islamabad, Pakistan. Han returnerte til UD i 2018 og overtok da ansvaret for Tyskland i Europaavdelingen.

Nedrebø har også utgitt boken Den tyske utfordringa. Tyskland, Noreg og det nye Europa (1995).

Etter artium fra engelsklinjen ved Tvedestrand Gymnas i 1976 tok Nedrebø en ettårs utdanning ved Sjøkrigsskolen og tjenestegjorde deretter som utskrevet fenrik. Nedrebø engasjerte seg i Europeisk Ungdom Norge i 1978 og arbeidet i årene 1982–1984 som europeisk generalsekretær i organisasjonen Unge europeiske føderalister, i Brussel.

Nedrebø ble i 2006 utnevnt til ridder av 1. klasse av Den Kongelige Norske Fortjenstorden. I 2016 ble han forfremmet til kommandør av samme orden. Han gikk av fra utenrikstjenesten i 2021.

Utgivelser 
 Den tyske utfordringa. Tyskland, Noreg og det nye Europa (Samlaget, 1995)

Referanser 

Norges ambassadører til Benin
Norges ambassadører til Ghana
Norges ambassadører til Nigeria
Norges ambassadører til Pakistan
Norges ambassadører til Togo
Norske statsvitere
Norske sakprosaforfattere
Personer fra Voss kommune
Den Kongelige Norske Fortjenstorden
Lacey Chabert

Lacey Nicole Chabert (født 30. september 1982) er en amerikansk skuespiller, kjent fra tv-serien Party of Five.

Utvalgt filmografi 
 1993 Gupsy
 1997 Anastasia
 1998 The Lion King II, Simba's Pride
 1998 Lost in Space
 1999 An American Tail: The Mystery of the Night Monster
 1999 We Wish You a Merry Christmas
 2000 An American Tail: The Treasure of Manhattan Island
 2001 Not Another Teen Movie
 2001 Tart
 2002 Balto II: Wolf Quest
 2002 The Wild Thornberrys Movie
 2003 Rugrats Go Wild!
 2003 Daddy Day Care
 2004 The Brooke Ellison Story
 2004 Mean Girls
 2005 The Pleasure Drivers
 2005 Bratz Rock Angelz 
 2005 Dirty Deeds
 2005 Fatwa
 2006 She Said/He Said 
 2006 Sonic the Hedgehog
 2006 Be My Baby
 2006 Accidental Murder
 2006 Black Christmas
 2006 Bratz Genie Magic
 2007 What If God Were the Sun?
 2007 Being Michael Madsen
 2007 Sherman's Way
 2007 In My Sleep

Utvalgte TV-opptredener 
 2006 Hello Sister, Goodbye Life
 2005 Bratz
 2003 The Drew Carey Show
 1999 Family Guy
 1998 The Wild Thornberrys
 1996 Hey Arnold!
 1994 Party of Five 
 1990–1993 All My Children

Referanser

Eksterne lenker 
 
 

Skuespillere fra USA
Personer fra Lamar County i Mississippi
Abraham Spenning

Abraham Sørensen Spenning (født 3. mars 1796 i Farsund, død 3. juni 1847 i Kristiania) var kongelig fullmektig i Finansdepartementet, tilknyttet Riksarkivet på Akershus. Han stod sentralt i arbeidet med å organisere Riksarkivets dokumentsamling. Utdannet Examinatus juris. Foretok arkeologiske undersøkelser i bispegårdsområdet i Kristiania og skrev om dette. Virket som tolk for kong Karl Johan ved hans norgesbesøk.

Spennings gate i Kongsberg er oppkalt etter hans kone Anne Randine Spenning, f. Lindboe.

Litteratur  
 Meberg, Harald D.: Slekten Spenning (Holmestrand 1974, priv. utg.)
 Herstad, John: "Archivaren – Gud bevaren! Om Henrik Wergeland som riksarkivar" (Messel forlag 2008)

Personer fra Farsund kommune
Fødsler i 1796
Dødsfall i 1847
Matthew Taylor

Matthew Simon Taylor (født 27. november 1981) er en engelsk fotballtrener og tidligere fotballspiller.

Taylor har tidligere spilt for , ,  og .

Han fikk sin debut i Luton i 1999 og var i klubben til 2002. Da hadde han spilt 129 kamper og scora 16 mål. Han kom til Portsmouth i 2002 og har 178 kamper og scoret 23 mål. Han spiller venstre back/venstre midtbane. I 2008 skrev han under for Bolton.

Den 4. juli 2014 meldte han og Marvin Sordell overgang til , hvor Taylor skrev under på en toårskontrakt.

2016-17 sesongen spilte han for Northampton Town og spilte 48 kamper for klubben.  Han signerte en forlengelse av kontrakten, men 22. august 2017 skrev han under en ett-års kontrakt med .

Referanser

Eksterne lenker 
 

Engelske fotballspillere
Engelske fotballtrenere
Fotballspillere for Luton Town FC
Fotballspillere for Portsmouth FC
Fotballspillere for Bolton Wanderers FC
Fotballspillere for West Ham United FC
Fotballspillere for Burnley FC
Fotballspillere for Northampton Town FC
Fotballspillere for Swindon Town FC
Fotballtrenere for Swindon Town FC
Personer fra Oxford
Fødsler i 1981
Harold Holt

Harold Edward Holt (født 5. august 1908, død 17. desember 1967) var en australsk politiker for Liberal Party of Australia. Han var Australias statsminister fra januar 1966. Han forsvant under en svømmetur ved Mornington Peninsula i Victoria i desember 1967 og ble aldri funnet.

Referanser 

Australske statsministre
Personer fra Sydney
Presteforeningen

Presteforeningen eller Den norske kirkes presteforening er en fagforening som organiserer Den norske kirkes prester og teologiske kandidater, samt teologistudenter. Forbundet ble etablert i 1900 har om lag 2200 medlemmer.

Foreningen jobber for å ivareta medlemmenes faglige, økonomiske og sosiale interesser. I tillegg arbeider de for å fremme kollegialt samhold og samarbeid.

Leder er Martin-Oskar Enstad, og nestleder er Eldfrid-Marie Bakken. Presteforeningen er medlem av Unio.

Eksterne lenker
 

Den norske kirke
Norske fagforbund
Organisasjoner etablert i 1900
Unio
1900 i Norge
Norsk Ergoterapeutforbund

Norsk Ergoterapeutforbund er et fagforbund som organiserer vel 4325  ergoterapeuter i Norge. Ergoterapi er den helsefaglige termen som beskriver aktiviteten til en ergoterapeut. Forbundet benytter kortformen Ergoterapeutene.

Medlemsoversikten viser at om lag to tredjedeler av medlemmene i forbundet er ansatt i kommunehelsetjenesten og cirka en fjerdedel er ansatt i spesialisthelsetjenesten. De øvrige er ansatt blant annet i NAV, bedriftshelsetjenester, barnehager og i skoler og utdanningssystemet.

Forbundet ledes av Tove Holst Skyer som overtok ett Nils Erik Ness på landsmøtet i forbundet 21. oktober 2020. Skyer har sitt daglige virke på  Forbundskontoret, som har 10 ansatte og ledes av generalsekretær Toril Laberg.
 
Ergoterapeuten er forbundets tidsskrift. Redaksjonen til Ergoterapeuten er en del av forbundskontoret, men tidsskriftet er redaksjonelt uavhengig og utkommer i seks nummer årlig. Bladet vektlegger ergoterapifaglig stoff, organisasjonsstoff og helse- og sosialpolitikk. Else Merete Thyness er redaktør.

Unio er Norsk Ergotertapeutforbunds hovedorganisasjon. Unio er landets nest største hovedorganisasjon på arbeidstakersiden.

Forbundet ble etablert 19. juni 1952 som Norges Arbeidsterapeuters Landsforbund, og byttet navn i 1975 da stillingstittelen ble endret fra arbeidsterapeut til ergoterapeut. Dagens navn er fra 1991.

Forbundsledere

Ledertittelen har endret seg, fra «fru Birgit Hesselrot» ble valgt som «formann» i 1952 til man i dag velger forbundsleder:
Birgit Hesselrot (1952 - )
Aage Bredo Aas ( - 1962)
Berit Mollekleiv (1962 - )
Inger Johanne Hansen (1970-tallet)
Kerstin Biering (1980-tallet)
Solrunn Nygård (1990-tallet)
Karin Liabø
Mette Kolsrud (2007-2014)
Nils Erik Ness (2014-2020)
Tove Holst Skyer (2020-

Referanser

Eksterne lenker
 Norsk Ergoterapeutforbund
 Ergoterapeuten
 Unio

Norske fagforbund
Etableringer i 1952
Unio
Det Norske Diakonforbund

Det Norske Diakonforbund, ble etablert i 1915 og er et fagforbund for diakoner og diakonkandidater. Forbundet har vel 500 medlemmer og er tilsluttet Unio.

Forbundsleder er Randi Bergkåsa

Eksterne lenker
 Det Norske Diakonforbund

Den norske kirke
Norske fagforbund
1915 i Norge
Unio
Organisasjoner etablert i 1915
Akademikerforbundet

Akademikerforbundet er en medlemsorganisasjon for personer med minimum tre års universitet- eller høyskoleutdanning, dvs. minst 60 vekttall / 180 studiepoeng. Medlemmene jobber hovedsakelig innen administrasjon, ledelse, økonomi, personalforvalting, generell saksbehandling og IKT. Akademikerforbundet dekker alle tariffområder med unntak av NHO-sektoren.
Akademikerforbundet er ett av tolv medlemsforbund i Unio, som er landets nest største hovedorganisasjon på arbeidstakersiden.

Historikk
Forbundet har sitt utspring i Norsk Bedriftsøkonomisk Forening som ble etablert på 1970-tallet. Navnet ble endret til Norsk Økonomforbund i 1985. Senere ble målgruppen utvidet til også å gjelde høyskoleutdannede generelt. Høyskoleutdannedes Forbund (HF) ble navnet fra 1991. HF var en del av Akademikernes Fellesorganisasjon (AF) frem til oppløsningen i 2001. Siden ble navnet endret til Universitet- og Høyskoleutdannedes Forbund (UHF) fra 1997. I 2003 ble UHF tatt opp som medlem i UHO, nå Unio. Akademikerforbundet er navnet fra 1. juni 2010.
Akademikerforbundet har pr. 1. januar 2021 rundt  medlemmer.

Leder er Alfred Sørbø.

Referanser

Eksterne lenker
 Akademikerforbundet

Norske fagforbund
Etableringer i 1991
Unio
Bjørn Alexander Brem

Bjørn Alexander Brem (født 23. november 1974), også kjent under artistnavnet Gothminister, en norsk musiker innen sjangerene gothic metal og Industrial metal.

Musiker 
Han vokste opp i Oslo, og begynte som tenåring å interessere seg for musikk i sjangrene metal, industriell og elektronisk musikk. Han var med i flere band; de mest kjente var Conceptor og Disco Judas, som begge har opphørt å eksistere.

Hans mest kjente band, Gothminister, ble stiftet i 1999. Inspirasjonen var Brems interesse for goth og Gotham Nights, og bandnavnet skulle kommunisere at goth-miljøet trengte en sjef: «Minister of Goth».

Gothminister har gitt ut 7 CD-album, og skal utgi album nr.8 i 2023.

Advokat 
Brem er utdannet advokat. Etter å ha fått advokatbevilling drev han familiefirmaet Advokatfirma Brem MNA i Oslo, med spesialfeltene artistkontrakter, opphavsrett, varemerker og prosedyre.
I dag er han forbundsadvokat hos Norsk filmforbund, Norges største fagforening for film-og tv-arbeidere.

Referanser 

Norske gothic metal-musikere
Norske advokater
Tunrapp

Tunrapp (Poa annua) er ei plante i grasfamilien. Tunrapp er en av Norges vanligste ville grasarter.

Eksterne lenker 
 

Gressfamilien
Planter formelt beskrevet i 1753
Planter formelt beskrevet av Carl von Linné
Hydro Polymers

Hydro Polymers var et Norsk heleid et kjemisk industriselskap.

Hydro Polymers var en del av Norsk Hydro. I 2007 ble de solgt til INEOS og byttet de navn til Kerling ASA. LO-forbundet var kritisk til at den norske stat solgte seg ut til utenlandske eiere. Styret i Norsk Hydro vedtok å selge Kerling ASA med fem mot fire stemmer. Hydro Polymers virksomhet gjaldt flytende petroleumsgass(Våtgass) fra Nordsjøen som er råstoff for petrokjemisk industri, de var involvert i hele verdikjeden, fra råstoff til ferdig PVC. I Grenlands området hadde Hydro Polymers en klor-fabrikk. klorfabrikken ble oppgradert for  700 millioner kroner i 2006. Utvidelsen av klorproduksjonen på Rafnes gjorde Hydro Polymers til en stor leverandør i petrokjemimarkedet. Våtgass er en voksende industri i Norge

Produktene Hydro Polymers produserte: Suspension PVC, Emulsion PVC, VCM,Chlorine,Caustic soda , Hydrochloric acid

Referanser 

Kjemiske industriselskaper
Petroleumsvirksomhet i Norge
Næringsliv i Vestfold og Telemark
Næringsliv i Bamble
Bambles historie